30.12.2022
RO
Jurnalul Oficial al Uniunii Europene
C 498/13
avansată înainte de 24 februarie 2022.
În acest context, CoR atrage atenția asupra recomandărilor studiului pe tema „Provocările și oportunitățile implicării autorităților locale și regionale în reconstrucția Ucrainei” (1), publicat în septembrie 2022; consideră că un proces descentralizat de reconstrucție este, de asemenea, cel mai bun mod de a oferi cetățenilor ucraineni o perspectivă de a rămâne în țara lor și, prin urmare, de a modera viitoarele fluxuri de imigrație.
În același timp, CoR respinge obstacolele artificiale din calea imigrației cetățenilor ucraineni și solicită să se ia în considerare în curând o revizuire a Directivei 2001/55/CE a Consiliului (2) privind protecția temporară, pentru a le oferi refugiaților o garanție de ședere pe o perioadă mai mare de trei ani;
6.
salută decizia Consiliului European de a acorda Ucrainei statutul de țară candidată.
Statutul de țară candidată ar trebui să devină forța motrice pentru noile eforturi ale administrației ucrainene în ceea ce privește reformele, iar reconstrucția ar trebui să fie o oportunitate de continuare a apropierii de standardele și politicile UE.
În acest context, CoR subliniază că Acordul de asociere dintre Ucraina și UE acoperă deja aproximativ 70 % din acquis-ul UE; se așteaptă ca Ucraina să continue lupta împotriva corupției, care a fost identificată în avizul Comisiei Europene privind cererea Ucrainei de aderare la Uniunea Europeană ca fiind unul dintre cele șapte sectoare în care trebuie să se întreprindă reforme urgente (3), și care va fi evaluată până la sfârșitul anului 2022.
Reformele ar trebui, de asemenea, să ofere garanții pentru o distribuție transparentă și echitabilă a fondurilor de ajutorare;
7. subliniază că CoR ar putea lansa, inclusiv în cadrul unui comitet consultativ mixt, acțiuni care vizează pregătirea, în special, a apropierii de acquis-ul în domeniul politicii de coeziune a UE și sprijinirea consolidării capacităților și a bunei guvernanțe prin învățarea și schimbul de bune practici cu omologii;
Principii generale pentru procesul de reconstrucție a Ucrainei 8. salută Declarația de la Lugano, care recunoaște proiectul de plan de redresare și dezvoltare elaborat de Ucraina drept un cadru general pentru orientarea procesului de redresare, ce permite coordonarea participării mai multor părți interesate și a parteneriatelor;
9.
solicită comunității internaționale, sub conducerea UE, să instituie o platformă de coordonare eficace între Guvernul Ucrainei și toți partenerii săi bilaterali și multilaterali, inclusiv organizațiile și instituțiile financiare internaționale și donatorii, pentru pregătirea și punerea în aplicare a planului de redresare și dezvoltare al Ucrainei și consideră că planurile Comisiei Europene de a institui o platformă pentru reconstrucția Ucrainei, coordonând întreaga finanțare oferită de donatori pentru reconstrucția Ucrainei, sunt esențiale în acest sens, cu condiția ca platforma să integreze pe deplin principiul parteneriatului și să implice Alianța orașelor și regiunilor pentru reconstrucția Ucrainei în calitate de partener cu drepturi depline în toate etapele planificării și punerii în aplicare;
10.
este de acord cu opinia conform căreia procesul de reconstrucție a Ucrainei ar trebui diferențiat atât în ceea ce privește calendarul, riscul pentru securitate și expunerea regională la război, cât și în ceea ce privește provocările specifice legate de coeziune (4).
Prima etapă, probabil cât timp ostilitățile se află încă în desfășurare, ar trebui să fie răspunsul de urgență, a doua etapă ar trebui să fie dedicată refacerii infrastructurii și serviciilor esențiale, iar a treia etapă ar trebui să pregătească calea pentru o creștere durabilă pe termen lung; În toate aceste trei etape de reconstrucție, este important să se acorde atenție consolidării capacității localităților, astfel încât autoritățile locale din Ucraina să-și poată coordona ele însele reconstrucția pe propriul teritoriu;
11.
solicită UE și celorlalți donatori internaționali, inclusiv statelor membre cu titlu individual, să furnizeze, în prima etapă, finanțare pentru acordarea unui sprijin imediat, cu scopul de a ajuta populația ucraineană să iasă cu bine din următoarea iarnă.
În regiunile din prima linie, această finanțare ar trebui să vizeze ajutorul umanitar (alimente, combustibili, medicamente, sisteme pentru potabilizarea apei și pentru tratarea apei potabile etc.), asigurarea unor locuințe temporare (corturi, module de locuit prefabricate, sisteme de încălzire etc.), deminarea, precum și sprijinul logistic pentru a menține aceste regiuni conectate, dar și să furnizeze mijloacele de transport necesare, cum ar fi: autobuze, ambulanțe, camioane de pompieri, camioane, excavatoare etc.
În regiunile relativ sigure și în cele destul de îndepărtate de câmpul de luptă, ar trebui oferită asistență tehnică pentru a contribui la prestarea serviciilor, a caza și a integra persoanele strămutate intern, pentru relocarea capacității industriale și pentru asigurarea unor coridoare de transport pentru ajutorul umanitar spre interior și pentru exporturile ucrainene spre exterior;
(1) (2) (3) (4)
https://cor.europa.eu/en/engage/studies/Pages/default.aspx?from=01/01/2022&to=01/01/2023 Directiva 2001/55/CE a Consiliului din 20 iulie 2001 privind standardele minime pentru acordarea protecției temporare, în cazul unui aflux masiv de persoane strămutate, și măsurile de promovare a unui echilibru între eforturile statelor membre pentru primirea acestor persoane și suportarea consecințelor acestei primiri (JO L 212, 7.8.2001, p. 12).
Avizul Comisiei Europene privind cererea de aderare la Uniunea Europeană prezentată de Ucraina, 17 iunie 2022, COM(2022) 407.
A se vedea Planul pentru reconstrucția Ucrainei: https://cepr.org/publications/books-and-reports/blueprint-reconstruction-ukraine